text: Festival FLIC PROFESSIONAL | Museu del Disseny de Barcelona
  Festival FLIC PROFESSIONAL
  Per segon any, el Museu del Disseny acull el festival Flic Professional, un espai de trobada internacional, interdisciplinària i intersectorial per a la reflexió i l'intercanvi d'experiències entre els professionals que creen i difonen literatura infantil i juvenil.
  Amb el títol Dissenyant literatures: from paper to screen, l'edició d'enguany reunirà ponents nacionals i internacionals que reflexionaran sobre el nou paradigma de la literatura infantil i juvenil i les múltiples possibilitats que ofereixen els mitjans digitals en l'art i la creació literària.
  Al llarg de tres dies tindran lloc conferències, presentacions, taules rodones, tallers, un concert-recital i un powered PechaKucha, activitats dirigides a il·lustradors, escriptors, creadors digitals i analògics, editorials, plataformes de mecenatge i finançament, així com a tots els professionals interessats en els processos d'innovació creativa i d'emprenedoria del sector literari i digital. Les jornades ofereixen un espai de trobada entre creadors i indústria (editorials, agencies de comunicació i plataformes de venda i de fiançament) així com un espai de relació interprofessional entre els diferents actors del mercat de l'edició i els continguts literaris transmedia per a infants i joves.